
ELECCION INDIRECTO TA PROMER 
PASO DEN PROCESO 
DIINDEPENDENCIA PA ARLB A 


Considerando cu ultimamente tin 
hopi discusionnan entre e partidonan 
politico di Aruba encuanto e asunto di 
eleccion indirecto pa Staten, manera 
ta e deseo di e representacion mayori- 
tario di Aruba den e Comision di Reino, 
ServiciO Informativo siguientemente lo 
dima un explicacion di e sistema aki se- 
gun un proposicion di Mr. C. Borman 
di e departamento di asuntonan consti- 


tucional di Hulanda. 

Den e nota cu Sr. Borman a presen- 
ta na e miembronan di comision di 
reino, e ta duna un relato extenso ari- 
ba e topico aki. Pues, e splicacion cu 
ta sigui ta basa ariba e nota en cues- 

Den su composicion, Sr. Borman 
ta bisa cu eleccionnan indirecto ta en- 
cera cu e habitantenan cu derecho di 


vota den un pais no ta eligi pa nan 
mes e miembronan di e cuerpo di re- 
presentacion di pueblo (Staten), pero cu 
nan ta apunta intermediarionan (den 
caso di Aruba, miembronan di Eilands- 
raad), kendenan ariba nan tuino ta 
apunta e miembronan di e cuerpo di re- 
presentacion di pueblo. 

Pero e ta sigui bisa cu pa un sistema 
di eleccion indirecto tin mas valor cu 



Na nan yegada for di Hulanda ariba 5 di September ultlmo na unda nan a aslstl na e ultlmo reunlon dl Comlslon dl Relno, Snts. 
Betlco Croes, presidente dl e delegacion Arubano, y Nel Oduber, miembro, a ser rlcibi pa un grupo di cludodanonan cu bmdera m 
aeropuerto. 

meramente un sistema directo complica, 
anto e ora ey cada intermediario (miem- 
bro di Eilandsraad) mester tin e libertad 
legal di dicidi pa su mes ariba cual par- 
tido y ariba cual candidato e ta desea di 
vota. Na Hulanda e sistema aki ta valido 
tambe pa eleccion di e miembronan di 
Eerste Kamer kendenan ta worde eligi 
door di miembronan di e statennan di e 
provincianan. Segun Sr. Borman, por 
sali for di e punto di vista aki tambe pa 
un sistema di eleccion indirecto pa 
Staten. Por lo demas, e libertad aki lo 
ta mas bien teoretico y no uno verdade- 
ro, pasobra en realidad e miembronan di 
Eilandsraad lo vota, manera e pueblo 
votador ta spera di nan, ariba e partido 
cu nan ta pertenece. 

E introduccion di tm sistema di 
eleccion indirecto no mester con- 
duci na un situacion na unda Staten 
lo bai refleha den menos grado e opi- 
nionnan politico di e votadoman cu ta 
e caso actualmente. Pa e motibo aki e 
sistema di representacion proporcional 
mester worde manteni. Tambe pa e re- 
particion di restzetel e sistema den vigor 
actualmente mester worde manteni. 

Segun articulo 46 di Statuut cada 
Hulandes ta eligible. Pa e motibo aki 
no por worde prescribi cu e miembro- 
nan di Staten mester worde escogi for di 
e miembronan di Eilandsraad. Pero si 
ta imaginable cu e partidonan en reali- 
dad lo limita nan postulacion di candi- 
datonan na miembronan di Eilandsraad. 
Pues, e miembronan di EOandsraad tin 
c liberiad di por determina pa nan mes 
cu e postulacion di candidatonan ta 
sinta cerca e miembronan di EUandsraad 
mes. 

Na Hulanda cada miembro di e sta- 
ten di e provincianan tin e derecho di 
entrega un lista di candidato. Aki na 
Aruba en realidad e postulacion di can- 
didatonan lo ta den man di e partidonan 
mes. Si e postulacion di candidato lo 
sinta formalmente cerca e miembro- 
nan di EUandsraad, anto e ora esaki mes- 
ter tuma lugar despues cu e EUandsraad 
nobo keda eiigi y e miembronan nobo 
keda acepta como tal. Den otro caso, un 
partido nobo cu ta tuma parti na elec- 
cion di EUandsraad lo no haya e opor- 
timidad pa entrega un Usta di candi- 
dato. 

Pa introduccion di un sistema di 
eleccion indirecto lo ta necesario pa haci 
cierto cambionan y suplementonan na 
e Staatsregeling, por ehemplo, articulo- 
nan 44 y 45. E EUandenregeling (ER- 

Bareño, ariba ecenario na Cas di Cui- 
tura, pronunciando un elocuente dis- 
curso na ocasion di celebracion di 30 
aña di Pres. John F. Kennedyschool 
na luna di Seote mber ultimo. _ 

NA) mes no mester worde cambia. Na e 
Reglamento di Votacion pa Staten y 
EUandsraad lo mester bin acerca varios 
stipulacionnan cu lo mester elabora 
ariba e transcurso di eleccion indirecto. 

Pa duna Uustracion con un elec- 
cion indirecto ta tuma lugar y con e 
resultadonan ta worde calcula, ta ser 
presenta siguientemente un calcula- 
cion basa ariba e resultadonan oflcial 
di eleccionnan pa EUandsraad y Staten 
cu a tuma lugar na aña 1979. 


Pa tur e calculacionnan aki bow e si- 

guiente ta valido: 

— E eleccion ta tuma lugar door di 
miembronan di Eilandsraad na 
unda ta worde suponi cu cada 
miembro di Eilandsraad ta vota ari- 
ba su propio partido ora di vota pa 

— E calculacionnan ta basa ariba e 
resultadonan oficial di e eleccion- 
nan pa EUandsraad y Staten teni 
na Aruba na 1979. 

— E cantidad di asientonan di Staten 
cu mester worde reparti ta 8; e 
kiesdeler ta 12 1/2 porciento di e 
total di votonan valido. 

A. CALCULACIONNAN BASA ARI- 
BA RESULTADONAN DI ELEC- 
CION DI EILANDSRAAD PA 
1979. 

CALCULACION A1 

— Cada voto tin e mesun peso. 

— Reparticion di restzetel segun e sti- 
pulacionnan na vigor di e Regla- 
mentacion di Votacion pa e pro- 
medionan mas grandi; e lista mes- 
ter por a alcansa por lo menos e 
kiesdeler. 

— Total di votonan vota; 21 (miem- 
bronan di EUandsraad a vota): 


CALCULACIONNAN DI E Kiesdeler ta: 21: 8 (asientonan pa 

RESULTADONAN DI ELECCIONNAN- Staten - 2 5/8 

INDIRECTO PA STATEN NA ARUBA Mira pag. 4 pa calculacion A1 



Na Augustus ultimo tabata na Aruba e periodista Belga Roger de Backer d! e revista 
"The Courier” cual ta un publicacion di e comision di e comunidad Europeo. E 
periodista a entrevista, entre otro, gobernador Frans Figaroa y otro miembronan di 
Bestuurscollege, pa un reportahe ariba e islanan di Antillas cu lo sali pronto den e 
revista aki. 

Promer restzetel: M.E.P. 

Segundo restzetel: lot entre A.V.P 
y M.E.P. pasobra e promedio mas 
grandi di tur dos ta mes grandi. 

CALCULACION A2 

— Eleccion cu aplicacion di peso di 

voto. 

— Total votonan valido: 32662. Kies- 
deler: 4097 5/8 (32662:8). 

— Reparticion di restzetel mescos cu 
calculacion den A1 • 

Mira pag. 4 pa calculacion A2 

Promer restzetel: M.E.P. 

Segundo restzetel: M.E.P. 

E aplicacion di e peso di voto tin como 
consecuencia cu e resultado ta mescos 
cu den caso cu e eleccion pa eilandsraad 
lo tabata eleccion directo pa Staten. 

CALCULACION A3 

— Reparticion di restzetel segun e 
regla di e promedionan mas grandi, 
pero SIN e limitacion di cu e lista 
mester a logra obtene por lo menos 
e kiesdeler. 

— E resto di calculacionnan mescos cu 
den Al. 


E cifranan ta igual na e calculacionnan 
den Al, pero cu e diferencia cu R.U.B.A 
tambe ta tuma parti na e lot. 

CALCULACION A4 

— Calculacion di restzetel segun e re- 
gla di e promedionan mas grandi, 
pero sin e limitacion di cu e lista 
mester a obtene por lo menos 
e kiesdeler. 

— E resto di e calculacionnan mes- 
cos cu den A2 . 

E cifranan ta igual na e calculacionnan 
den A2, pero cu e diferencia cu den e 
reparticion di restzetel e di dos restzetel 
ta bai pa R.U.B.A. en vez di pa M.E.P. 

B. CALCULACION BASA ARIBA E 
RESULTADONAN DI ELECCION 
PA STATEN TENI NA ARUBA 
NA AÑA 1979. 

Pa haci e calculacionnan aki na promer 
lugar a usa e resultadonan di e elec- 
cion pa Staten pa haci un reparticion 
ficticio di asientonan pa Eilandsraad. 
Esaki ta duna lo siguiente: 

A.V.P 5 asiento 

P.P.A. 2 asiento 

R.U.B.A. 1 asiento 

M.E.P. 13 asiento 





Keaentemente uiputado K. Zaanaam a inaugura e competencia di volleyball damas, 
empeadonan di gobierno, na Sporthal. E Instituto di Deporte, Educacion Fisicoy Re- 
creacion (l.D.E.F.R.E.) tambe ta organisa otro deportenan pa empleadonan publlco, 
tanto pa damas como caballeros. 


E calculacionnan B1 -B4 ta correspon- 
de, pa locual ta concemi e puntonan 
di salida, cu e calculacionnan den 
A1-A4. 

Promer restzetel: M.E.P. 

Segundo restzetel: A.V.P. 


CALCULACION B2 

— Total di votonan valido: 32315: 
4038 3/8 (32315:8). 

Pa calculacion B2 mira pag. 4 

E resultado a sali den e caso aki, debi 
na e indole di e caso, mescos cu e 
resultado di e verdadero eleccion pa 
Staten cu a ser teni. 


CALCULACION B3 

E cifranan ta mescos cu calculacion 
den Bl. 

CALCULACION B4 

E cifranan ta mescos cu e calcula- 
cion den B2. 

E calculacionnan presenta aki riba, 
pues, ta duna un clarificacion di e varios 
sistemanan cu por ser usa pa calcula e 
cantidad di asiento cu cada partido lo 
haya den Staten den un situacion di 
eleccionnan indirecto den cual e miem- 
bronan di Eilandsraad ta vota pa e ocho 
miembronan di Staten. 

Manera e presidentc di e delegacion 
Arubano den e Comision di Reino, Sr. 
Betico Croes, a declara na varios ocasion 
caba, e eleccion indirecto proponi pa 
aña 1983 pa Staten ta pa principia cu e 
proceso di independencia pa Aruba. E 
meta ta pa kibra cu e idea di “nation 
building” di Antillas Hulandes y pa cu- 
minsa construi e fundeshi pa e nacion 
di Aruba. 

No ta asina cu e respresentacion 
mayoritario di Aruba den e comision 
di reino kier kita e derecho di voto di 
pueblo pa Staten. Pasobra, manera e 
sistema di eleccion indirecto ta ser pro- 
poni, cada partido den Eilandsraad k> 
por vota pa su propio candidatonan ari- 
ba su lista pa tuma asiento den Staten, 
segun e resultado di eleccion. Pues, e 
sistema di representacion proporcional 
ta keda manteni. 

Eleccion indirecto no ta un fin 
ariba su mes, manera cierto partidonan 
ta trece dilanti, pero ta nada mas cu un 
di e promer medionan pa alcansa e 


eventual independencia di Aruba. E ta 
algo temporario te ora cu Staten, cu 
poco poco ta bai perdiendo su podernan 
den decentralisacion, lo desaparece com- 


pletamente. Ta esaki ta e mcta final di e 
trabownan cu ta ser haci al momento 
door di e delegacion di Aruba den e 
comision di reino. 


CALCULACION ai 


Total 

Promer reparticion 



Reparticion 

Partido 


Votonan 

(x vez kiesdeler) 


Restzetel 


di Asientos 

A.V.P. 


4 

1 


Oof 1 


1 of 2 

P.P.A. 


3 

1 


0 


1 

R.U.B.A. 


2 

0 


0 


0 

M.E.P. 


12 

4 


1 of 2 


5 of 6 



21 

6 




8 

CALCULACION A2 

Cantidad 

Peso di voto 

Cantidad 

Promer reparticion 


Reparticion 

Partido 

miembro-E.R. pa miembro 

-E.R. di Votos 

(x vez kiesdeler) 

Restzetel 

di Asientos 

A.V.P. 

4 

1515 3/4 

6063 

1 


0 

1 

P.P.A. 

3 

1622 1/3 

4867 

1 


0 

1 

R.U.B.A. 

2 

1590 1/2 

3181 

0 


0 

0 

M.E.P. 

12 

1545 11/12 18551 

4 


2 

6 


24 


32669 

6 


2 

8 

CALCULACION 


Total 

Promer reparticion 



Reparticion 

Partido 


di Votonan 

(x vez kiesdeler) 


Restzetel 


di Asientos 

A.V.P. 


5 

1 


1 


2 

P.P.A. 


2 

0 


0 


0 

R.U.B.A. 


1 

0 


0 


0 

M.E.P. 


13 

4 


2 


6 



21 

5 


3 


8 

CALCULACION 82 

Cantidad 

Peso di voto 

Total di 

Promer reparticion 


Reparticion 

Partido 

di miembro pa miembro-E.R. Votonan 

(x vez kiesdeler) Restzetel 

di asientos 

A.V.P. 

5 

1561 1/5 

7806 

1 


1 

2 

P.P.A. 

2 

2024 

4048 

1 


0 

1 

R.U.B.A. 

1 

1721 

1721 

0 


0 

0 

M.E.P. 

13 

1441 7/13 

18740 

4 


1 

5 


21 


32315 

6 


2 

8 

PARLAMENTO DI ARUBA TA ACEPTA 
MOCIONNAN PA ELECCION INDIRECTO 
Y INDEPENDENCIA 


Ariba 16 di September ultimo dos 
mocion relaciona cu eleccion indirecto 
y mandatonan pa e delegacion di Aruba 
na e conferencia di mesa redonda, en- 
trega door di e partido mayoritario, 
M.E.P. a keda acepta den Parlamento 
di Aruba. Tur partidonan di oposicion 
a vota contra e dos mocionnan en cues- 
tion. 

PROMER MOCION 

Eilandsraad di Aruba den reunion pu- 
blico yama ariba 16 September 1980: 
Tumando conocimento di: 

1. E lista di decisionnan di e reunion 
di Comision di Reino teni na St. 
Maarten di 9 te cu 12 di April 
1980 for di cual e siguiente pasahe 
a keda cita: E miembronan di 
Aruba ta dima di conoce nan deseo 
pa introduci un sistema mixto pa 
eleccion di Staten na 1983. E otro 
miembronan di Comision di Reino 
ta respeta e deseo aki y ta dispuesto 
pa recomenda al caso un semejante 
cambio di e legislacion. 

2. E elaboracion di e pasahe ariba 
menciona den e concepto di e rap- 
port final di e Comision di Reino 
cual ta relata lo siguiente: 2.5.3.9. 
E miembronan di Aruba di e grupo 
di trabow di reino a duna di conoce 
nan deseo pa introduci pa e elec- 
cion di Staten na 1983 un semejan- 
te sistema mixto. E otro miembro- 
nan di e Comision di Reino ta 
respeta e deseo aki y ta recomenda 
pa cambia e legislacion di tal forma 
cu e sistema mixto aki lo por worde 
aplica durante e eleccion di Staten 
na 1983 (5.3.2.) 

CONSIDERANDO: 

— Cu na e tratamento di e concepto 
di e rapport final durante e reu- 
nion plenario di e Comision di 
Reino di 25 te cu 30 augustus 


ultimo, di diferente banda, entre 
nan 2 miembro representando e mi- 
noria den Eilandsraad di Aruba, a 
bin bek- contra palabracionnan haci 
anteriormente ariba locual a worde 
dicidi na St. Maarten relaciona cu 
introduccion di eleccionnan indi- 
recto ariba Aruba entrante 1983; 

— Cu dos otro miembronari di e Co- 
mision di Reino representando e 
mayoria di e eilandsraad di Aruba 
lo a keda insisti cu esaki ta e punto 
di bista cu na Aruba a worde acep- 


— Cu e Comision di Reino ta di opi- 
nion cu e punto di bista aki, con- 
forme e derecho di autodetermi- 
nacion di e pueblonan di cada un 
di e islanan di Antiyas Hulandes, 
mester worde respeta; 

— E hecho cu solamente e delegacion- 
nan Hulandes y Islaribenjo y tambe 
e dos miembronan ya menciona, 
representando e mayoria di e 
Eilandsraad di Aruba, a honra e 
punto di bista anteriormente tuma; 

TADICIDI: 

1. Participa na e partinan cu ta forma 
e Reino Hulandes e deseo di Aruba 
— den cuadro di e realizacion di e 
independencia di Aruba — entre 
otro cu ya pa 1983 laga tuma lugar 
eleccionnan indirecto ariba e terri- 
torio insular aki. 

SEGUNDO MOCION 

E Eilandsraad di Aruba a bini 

hunto ariba 16 September 1980: 
Tumando conocimento di: 

1. E resultado di e Referendum di 
25 di maart 1977: 

2. E accionnan di e pueblo di Aruba 
naaugustus 1977: 

3. E comunicado di prensa di e 
Gobiemo di Reino di 10 di sep- 


tember 1977: 

4. E Protocol di Willemstad di 20 
diapril 1978; 

5. E Mocion Roethof (accepta door 
di 2e kamer di Staten Generaal) 
pa un orden di Iey nobo den e 
reino (Mocion nr. 13932, R1037, 
nr. ny 

6. E resultado di e reunion di dia 1 no- 
vember 1978 na Willemstad y e Re- 
soludon di Reino saliendo for di 
dje fechá 2 di december 1978. 

Despues di lesa: E rapport final di 
e Comision di trabao titula “For- 
manan nobo di cooperacion”. 

CONSIDERANDO: 

— Cu e autodeterminacion di cada un 
di e islanan di Antiyas Hulandes 
reconoci hopi vez caba den pasado 
atrobe a worde subraya. 

— Cu e delegacion di Aruba durante 
e reunion di Comision di Reino re- 
petida vez a enfatisa cu loke ta con- 
cemi Aruba cualquier forma di coo- 
peracion den e situacion final lo no 
por ta otro cu di un indole institu- 
cional; 

— Cu e delegacion Arubano a bai di 
acuerdo cu un periodo transitorio 
pa finalmente prepara e indepen- 
dencia di Amba den un manera 
planea y gradual. 

— Cu pa e acceptacion di e periodo 
transitorio ya menciona pa parti 
di Aruba, entre otro, e siguiente 
condicionnan mester worde cum- 
pU: 


a. E periodo transitorio den todo caso 
mester desemboca den e indepen- 
dencia di Aruba; 

b. Durante e periodo transitorio e si- 
tuacion final lo mester worde aser- 
ca lo mas tanto posibeL 

c. Decentralizacion mester tuma lugar 

na gran escala y ariba termino cor- 
to. 

d. E procedura di decentralizacion 
mester worde simplifica. 

e. E clauiula di no domina den Staten 
di Antiyas Hulandes encuanto di un 
cierto cantidad di asuntonan clave 
mester worde introduci. 

f. E control for di e instancia mas hal- 
to mester worde aboli y den su lu- 
gar mester bini im corte constitu- 
cional, manera tambe un organisa- 
cion judicial cu mas tanto mester 
parce e organisacion manera esaki 
lo ta den e situacion finaL 

g. E introduccion di e sistema pa elec- 
cionnan indirecto pa e eleccion di 
Staten na 1983: 


— Cu si e fase transitorio no trans- 
curi segun e manera conbeni, 
Aruba, haciendo uso di e derecho 
di autodeterminacion, ariba base 
bilateral cu Hulanda lo prepara 
independencia di Aruba y tur e con- 
sequencianan dj’esaki, y di banda di 
Hulanda tur apoyo lo worde presta 
pa obtene e reconocimento institu- 
cional. 

— Cu ningun di e paisnan of islanan 
cu ta tuma parti na e conferencia 
di mesa redonda lo impone contra 
ehecucion di e derecho di autode- 
terminacion di un di e islanan. 

Dado: 

E conferencia di mesa redonda venidero. 


durante cual desicionnan politico en- 
cuanto e asuntonan menciona aki’riba 
lo worde tuma: 

Ta dicidi: 

Pa presta e siguiente mandato por lo 
pronto na e delegacion Arubano cu lo 
tuma parti na conferencia di mesa re- 
donda; 

1. Pa haci palabracionnan definitivo 
entomo e realizacion di e indepen- 
dencia di Aruba. 

2. Pa realisa electivamente tur loke a 
keda combeni y di parti di Amba 
tur loke ta ser considera como 
esencial pa e aceptacion di e perio- 
do transitorio, incluyendo elec- 
cionnan indirecto na 1983. 


Construccion di School Hotelero pa Aruba a inicia: 
Costo total di proyecto: 8 miyon florin 


E desarollo positivo di e industria 
di turismo ariba nos isla a trece cu ne 
cu entrenamiento den e sector aki a bira 
necesario pa e personal. E industria di 
turismo a bira un di e pflaman fuerte di 


nos economia. Ta ser calcula cu 15 °/o 
di e clase trahador local tin un empleo 
den e industria aki. 

Expertonan di Intemational Labour 
Organization a haci un investigacion 


ariba e mercado laboral di Amba y a 
compila un rapport cu tin como objeti- 
vo pa ofrece mas entrenamiento na 
empleadonan den sector hotelero. E in- 
vestigacion aki a tuma lugar durante 
añanan 74 y 75. 

Desde aña 78 e proyecto pa un 
school hotelero pa nos isla U bayendo 
den un fase hopi avanza. 

E school hotelero ta im combina- 
cion di un school y hotel; e hotel lo 
tin un capacidad pa 50 kamber, mien- 
tras cu e school por ofrece entrena- 
miento na 200 pa 300 estudiante. 

E school hotelero di Aruba lo tin 
tur facilidadnan necesario pa tanto un 
instituto di enseñanza como pa un 
hotel turistico. 

E diseño di e school tabata na en- 
cargo di Associated Architects, mientras 
cu e parti di constmccion ta na encargo 
di e combinacion di contratista A.L.B.O 
Bonaire N.V. y Bonboncemi N.V. 

E trabaonan di constmccion a ser 
inicia ariba 3 di maart di e aña aki y e 
contratista ta spera di entrega e trabao 
na mei di aña 82. 

Financiamento di e proyecto ta bini 
for di e Fondo di Desarollo di mercado 
comun europeo y e gastonan total lo 
ta alrededor di 8 millon florin. 



Un otro proyecto di Gobierno Insular bao construccion actualmente ta e edificio pa e 
school hotelero nobo pa Aruba. Esaki lo costa como 8 miyon florin y su sitio ta na L. 
G. Smith Bivd. dilanti verffabriek. 









NOVEMBER 1980 


"ARUBA' 


7. 


CONSTRUCCION Dl BIBLIOTECA 
NOBO Y MODERNONA VALOR Dl 
3.5 MILLON FLORIN A INICIA 

Biblioteca Bieuw. 


r 


1949 cu un coleccion di 3000 boeki. 
Fuera di e colecdon menciona, tabata 
tin corantnan y revistanan pa e 348 
miembronan adulto y 73 hobennan. 

E biblioteca gubemamental tabata 
situa na Oranjestad, pero poco a poco a 
bira necesario pa habri un filial na San 
Nicolaas. 

E interes pa lectura ta aumentando y 
e transporte publico tabata laga hopi di 
desea. E biblioteca central a cuminsa ta 
desempeña diferente actividadnan mane- 
ra un coleccion di boeki na prison y na 
“militaire tehuis”. Turistanan por a 
haya e iolletonan turistico y otro tipo 
di lectura turistico na e biblioteca. 

Mirando e gran iabor cu e servicio di 
biblioteca ta eherciendo y e interes gran- 
di di e publico, gobiemo na aña 53 a di- 
cidi pa aloha e servicio aki den im espa- 
do mas grandi. Un school publico cu 
a ser construi na aña 1880 a ser restaura 
pa uso di biblioteca. 

Cu apertura di e localidad nobo na 
aña 55 mas y mas persona ta bira miem- 
bro, y e filial na San Nicolaas tambe 
mester a muda pa un edificio mas gran- 
di. 

For di e tempo ey caba no tabata 
existi e posibilidad pa expande e biblio- 
teca, ni tampoco pa adapta e servicio- 
nan ya cu e edificio ta un monumento 
historico. 

E pueblo di Santa Cruz, especialmen- 
te e hubentud ta haya su propio filial di 
biblioteca na aña 65. Den transcurso di 
añanan e cantidad di miembronan 
hoben a aumenta, mientras cu c adulto- 
nan ta prefera di busca boeki na Oran- 
jestad; e surtido na Santa Cruz ta limi- 
ta. 

Despues cu Aruba a haya su prome 
bibliobus for di Sticusa na 1968, mas y 
mas hobennan ta haci uso di e senicio 
(cont aritu p•«. 101 



Esaki ta e 4 fachadanan dl e edlficlo nobo pa e blblloteca publico cu actual- 
mente ta bao construcclon den Madurostraat na Oranjestad. E proyecto aki 
ta costa 3.5 miyon florin. 


Un servicio optimal di un biblioteca 
publico den nos comunidad a bira su- 
mamente necesario. Estadisticanan ta 
demostra cu ta existi un necesidad cer- 
ca e pueblo di Aruba pa obtene lectura 
informativo y educativo. Sin duda cu e 
personal actual di e biblioteca publico 
ta conciente di e necesidad aki, pero e 
falta di espacio adecuado ta limita e 
trabao di e personal. 

E servido di biblioteca publico ta 
situa desde aña 55 den un edificio his- 


torico restaura den Wilhelminastraat. 
Apesar cu espacio aki nan a bira chikito 
pa un biblioteca, e edificio no por a ser 
expande pasobra un expansion lo afec- 
ta e valor historico di e edificio. 

Un edificio nobo pa biblioteca pu- 
blico a bira un necesidad y e trabao- 
nan di construccion ariba un terreno na 
Mon Plaisir a inicia caba. 


E prome biblioteca publico di Aruba 
a ser inaugura na fin di aueustus di aña 

i Dl ARUBA DEN ACCION 


E Cuerpo di Bomberos di Aruba a de- 
mostra claramente durante e dia di de- 
mostracion cu e ta un cuerpo profesiona/ 
bon prepara y tin na su disposicion un 
fiota extenso di vehkulonan moderno pa 
combati candela. E cuerpo aki ta alerta 
24 ora pa dia pa cualquier siniestro sea na 
aeropuerto ofariba e isla. 


) di Bomberos di Aruba a inaugura e 
m impresionante demostracion pa pu- 
'er na Sabana Berde. Principalmente e 
ehercicio a hala hopi atencion di esnan 


E Siman di Prevencion di Candela a sera ariba II di October cu un parada grandi di vehiculonan pa paga 
candela tanto di Brandweer di Aruba como di Lago. Eparada a corre ariba henter e isla pa asina e pueblo 
por a obserca tur e equiponan y vehiculonan pa salba bida y proteha propiedad. E seña! di sa/ida a ser 
duna door di diputado Sr. R. Zaandam. 

aki. E bus ta bishita mas di 12 school 
basico ariba nos isla. 

A scr constata inmediatamente cu e 
interes pa lectura a aumenta den otro 
districtonan. Na Santa Cruz, por ehem- 
plo, e cantidad di miembronan hoben a 
aumenta di 250 pa 420, locual ta haci 
existencia di e filial inutil; e biblioteca 
pa hobennan a ser incorpora den e bi- 
bliobus mientras cu e adultonan ta pre- 
fera di busca boeki na O’stad. No a keda 
otro recurso si no pa sera e filial na 
Santa Cruz na aña 69. 

Sin duda cu e bibliobusnan, e di dos 
bus a yega na 74, a contribui na mehora 
e bibliotecanan escolar, cu tabata den 
un situacion deplorabel. Pa falta di un 
catálogo, medionan financiero y exper- 
tonan e bibliotecanan escolar no por a 
satisface e necesidad pa lectura cerca e 
hobennan. 

Den transcurso di añanan, mas y mas 
school ta ser funda hunto cu diferente 
tipo di cursonan nocturno, cu otro pala- 
bra ta existi un deseo pa lesa y siña. 

Segun expertonan e tarea di un bi- 
blioteca publico no ta solamente pa sa- 
tisface e necesidad di lectura cerca su 
miembronan. Su tarea ta tambe pa sti- 
mula e necesidad pa haya informacion, 
door di pone tur clase di informadon 
disponibel manera boeki, revista, co- 
rantnan y material audiovisual. 

Un exigencia ta sin duda cu e medio- 
nan di informacion aki mester ta dispo- 
nibel den sitionan adecuado y agrada- 
bel pa e miembronan. Ya cu un tarea 
importante di e biblioteca publico ta 
pa dirigi su mes ariba e necesidadnan di 
e pueblo, un cooperacion cu otro in- 
stanrianan social, cultural y educativo 
ta necesario. 

46 °/o di e poblacion Arubano ta 
consisti di hobenan bao di 19 aña, pues 
e hubentud ta forma e parti mas grandi 
di e poblacion y e biblioteca publico 
mester presta mas atencion na e hoben- 
nan. Ta e hobennan aki lo tin cu gober- 
na un Aruba independiente mañan y ta 
nan mester ser haci conciente di e pro- 
ceso di indepenc encia pa medio di e 
educarion ricibi na cas y na school. E 
biblioteca tin e tarea pa guia e huben- 
tud door di ofrece un coleccion di 
boekinan varia. 


Cifranan reciente ta demostra cu e 
biblioteca hubenil na O’stad tin 2650 
miembro, San Nicolaas 2500 miembro, 
mientras cu e dos bibliobusnan tin con- 
huntamente 3650 miembro hoben. Den 
curso di añanan e biblioteca publico a 
amplia su labornan pa medio di coo- 
peracion y ayudo cu centronan di 
barrio, Fundacion Arubano pa esnan 
Visualmente Incapacita, servicio filmi- 
co, bibliotecanan escolar, etc. 

Biblioteca nobo 

Gobiemo di territorio insular di 
Aruba a mira e necesidad pa mehora 
e servicio di biblioteca publico y a laga 
expertonan investiga e posibilidad pa 
construi un edificio completamente no- 
bo cu tur su facilidadnan necesario. 

Den cuadro di ayudo tecnico, e hefe 
di servicio di asuntonan general di bi- 
blioteca di Nederlandse Bibliotheek en 
Lektuur Centmm, W.M. Vintges a bishi- 


ta nos isla na mei 76 y a traha un pro- 
grama di exigencia pa loke ta trata un 
edificio pa biblioteca. Conhuntamente 
cu representantenan di Sticusa y fun- 
cionarionan di D.E.C.O.y D.O.W. e 
experto hulandes a haci un evuala- 
cion di e situacion actual di e biblio- 
teca y tambe a traha un rapport cu 
exigencianan pa tm edificio nobo. 

E proyecto manera e a ser compila 
pa señora Vintges lo resulta mucho cos- 
toso pa nos isla; funcionarionan di 
D.E.C.O. a had cierto recomendadon- 
nan cu a ser acepta pa gobiemo hulan- 
des. 

E proyecto di biblioteca lo ser finan- 
ria pa 75 °/o for di fondo paproyecto- 
nan social y educativo di gobiemo hu- 
landes. 25 °/o di e gastonan total lo ta 
pa cuenta di gobiemo di territorio in- 
sular di Aruba. E destaho publico pa 
construccion di e edificio cu ta costa al- 
rededor di 3.500.000 florin a tuma Iu- 
gar na april y e contratista a inicia su 
trabaonan caba. 



Ariba 1 di Augustus ultimo e promer abonado den e puebio dl Noord a ser conecta 
ariba e sistema nobo di teiefon. Na e ocasion aki diputado Pedro Kelly, den presencia 
di funcionarionan di Telefoondienst a haci e promer yamada na e abonado concerni, 
Sr. Carmeio Semeleer. 

E edificio nobo lo consisti di dos 
piso y lo ta situa central den centro 
di ciudad, viviendanan y diferente 
schoolnan manera M.T.S.; L.T.S. ; 
H.A.V.O./V.W.O.; A.P.A.; rechts- 

hogeschool, ect. Via Vondellaan e 
biblioteca nobo ta facil pa alcansa 
pa e trafico cu ta bini for di e dis- 
trictonan. 

F.A.VJ. lo haya un espacio pa stu- 
dio di grabacion den e biblioteca nobo. 
Di es manera aki e fundacion por ofre- 
ce un mihor servicio na e personanan 
visualmente incapacita cu ta haci uso 
di e revista papia di F.A.V.I. 

E sala na unda interesadonan por 
lesa corantnan y revistanan lo ser ex- 
pande debidamente. 

E coleccion di literatura antillano 
tambe lo haya un espacio adecuado, 
igualmente e servicio filmico di terri- 
torio insular di Aruba. 

E edificio nobo ta ofrece posibili- 
dadnan pa e servicio di biblioteca 
publico eherce su tarea manera e ta 
desea. 

E edificio actual no solamente ta 
carece di espacio apropia pa publico, 
pero tambe pa e propio personal. 

Fuera di e construccion di un edi- 
ficio nobo, e personal den servicio di 
biblioteca publico ta ser prepara pa 
medio di cursonan tanto den exterior 
como aki na Aruba mes. Varios em- 
pleado recientemente a haya un on- 
the-job-training na diferente biblioteca 
renombra na Hulanda. E entrenamiento 
aki tabata posibel door di e cooperacion 
ricibi for di Nederlands Bibliotheek en 
Lektuur Centrum na Den Haag. 

E biblioteca publico di Aruba ta yu- 
dando e centronan di barrio pa realisa 
nan propio biblioteca pa e barrionan. 

E administracion di biblioteca escolar 
di Colegio Arubano tanto na Oranjestad 
como na San Nicolaas ta na encargo di e 
personal di e biblioteca publico. E bi- 
blioteca na prison tambe lo ser organisa, 
mientras cu e empleadonan lo bai orga- 
nisa oranan di lectura pa ancianonan y 
tambe pa enfermonan. 

Recientemente a ser inicia cu un ser- 
vicio di biblioteca pa muchanan enfer- 
mo na Dr. Horacio Oduber HospitaL 

Ta e intencion pa continua cu e 
preparacion di e empleadonan, ya cu 


esaki ta indispensabel pa e servicionan 
cu e biblioteca nobo lo bai ofrece na e 
comunidad arubano. 

Pa e edificio nobo lo atrae perso- 


nal diploma for di Hulanda. Nan lo 
asisti e personal local te ora cu ema- 
kinan por tuma e encargo comple- 
tamente over. 


Un otro linea aerea pa Aruba: Evergreen Internatlonal Airways. Ariba 12 October 
ultimo Evergreen a efectua su vuelo inaugural directamente for di Philadelphia tre- 
ciendo un deiegacion grandiden e 180 pasaheronan. 




tamente a corta e cinta na yegada di e vuelo inaugural di Evergreen for di Philadelphia 
ariba 12 di October ultimo, marcando e entrada di un otro linea aereo den e desaroyo 
di e industria turistico di A ruba. 

Or denanza di tarifanan 
pa entregamento di awa 


Siguientemente ta ser presenta un 
traduccion di e suplemento cu ta per- 
tenece na e ordenanza di tarifanan (AB. 
1979, no. 23) di W.E.B. 

TARIFANAN PA ENTREGAMENTO 
DI AWA: 


mo permiti pa luna sin pago adi- 
cional ta ser aumenta, ora cu e 
cantidad di yiunan propio bao di 
15 aña cu ta biba na cas ta cinco 
of mas. 

Ariba e vastrecht ta ser permiti 
consumo extra sin pago adicional 


di cual e consumidor di awa ta bin 
cai den un otro clasiñcacion, e en- 
trega di awa, cuminsando cu e 
luna despues di esun den cual e 
cambio a tuma lugar, lo continua 
ariba e base nobo. 

Tarifa B. Empresanan. 


TABEL1 Qasi . 

Valor di Huur 

Tarifa di 

Consumo permiti 

Tarifa pa 

ñcacion 

(Florin pa Luna) 

abono 

sin pago adicional 

consumo adicional 



(Florin pa luna) 

(m3 pa luna) 

(florin pa m3) 

1 

30,-- y menos 

5.65 

2.5 m3 

3.25 

2 

ariba 30,-- te cu 75,- 

11.- 

4 m3 

3.25 

3 

ariba 75,- te cu 125,- 

18,- 

6 m3 

3.25 

4 

ariba 125,- te cu 200,- 

25,- 

8 m3 

3.25 

5 

ariba 200,- 

32,- 

10 m3 

3.25 


I. Tarifa A. Consumo domestico (na 
cas) 

a) Como base pa calcula e gasto di 
awa pa uso na cas ta ser tuma den 
consideracion e valor di huur di e 
cas, calcula segun e stipulacionnan 
di e ordenanza di Gebruiksbelas- 
ting (PB. 1908, no. 45). 

Ariba base di locual ta menciona 
aki riba, e gasto di awa y e con- 
sumo permiti pa luna sin pago 
adicional - e asina yama “vast- 
recht” - ta ser determina den e si- 
guiente forma: (mira tabel 1 ) 

b. Pa clasificacionnan 1 y 2 e consu- 


di: 

1 meter cubico cu 5 of 6 yiu den 
cas. 

2 meter cubico cu 7 of 8 yiu den 
cas. 

3 meter cubico cu 9 of mas yiu 
den cas. 

c. E cantidad di m3 di awa cu no a 
ser usa bao di e maximo m3 per- 
misible sin pago adicional, no ta 
ser desconta den e lunanan si- 
guiente. 

d. Na momento di cambio den e co- 
bransa segun valor di huur, door 


a. Coneccion y entregamento por ser 
pidi ariba e siguiente base, cu cla- 
sificacion I ta valido solamente pa 
percelanan cu ta worde usa exclu- 
sivamente pa oficinanan of tienda- 
nan. (mira tabel 2) 

b. Sin permiso previo di e gerencia di 
W.E.B., e uso pa cada percela no 
mag di surpasa e cantidad di 5 m3 
pa ora. 

Tarifa C. Consumo pa varios usonan. 
E calculacion ta socede a base di 
Tarifa A, aplicando exclusivamen- 
(cont. ariba pag. 14) 


TABEL2 _ ._ 

Clasifi- 

Tarifa di Abono 

Consumo permiti sin 

Tarifa pa consumo 

cacion 

(fiorin pa luna) 

pago adicional (m3 pa luna) 

adicional (florin pa m3) 

1 

7,50 

2 m3 

3,50 

2 

15,- 

4 m3 

3,50 

3 

30,- 

8 m3 

3,50 

4 

75.- 

20 m3 

3,50 

te clasifiacionnan 4 of 5. 


Tarifa D. Pagamento di Candela Particu- 
lar. 

Pa posesion di cada kraanchi di 
awa pa paga candela particular 
(privá), un vastrecht di fls. 24,-- 
pa aña ta ser cobra, pa cada in- 
stalacion di un sistema di spuit 
awa Fls. 100,- pa aña. 

Pa cada caso di paga candela e 
gerencia di W.E.B. ta determina 
si e awa cu a worde usa ta worde 
entrega sin cobra of pa un suma 
cu ta varia entre fls. 20,- y fls. 
500,-. 

Tarifa E. Institucionnan y interes gene- 
ral. 

E calculacion ta ser haci ariba base 
di tarifa B. 

Tarifa F.Servicio Publico. 

Awa cu ta ser entrega pa otro uso- 
nan fuera di paga candela, ta ser 
calcula na fls. 3.50 pa m3. 

Tarifa G. Consumo temporario. 

E calculacion ta ser had a base di 
Tarifa B. 


Tarifa H. Navegacion (Bapornan). 

a. Awa entrega na bapornan ta ser 
calcula na e prijs di fls. 3.50 pa 
m3. 

b. Pa instalacion y kitamento di un 
meter di awa y tambe pa conec- 
ta y desconecta slangnan, un suma 
di fls. 20,- ta ser cobra pa cada 
entrega di awa. 


Tarifa I. Usonan especial. 

a. Awa pa usonan especial ta ser co- 
bra na prijs di fls. 3.50 pa m3. 

b. Awa destila puro, cu ta ser entre- 
ga den cantidadnan chiquito na 
W.E.B. mes, ta ser cobra na tari- 
fa di fls. 2, - pa 100 liter cu un 
suma minimo di fls. 2,-. 

Entregamento di awa Gratis 

Awa cu ta ser entrega pa medio di 
sitionan publico pa bebe awa, ta ser 
entrega gratuitamente. 

Tarifanan pa Huurmento di Meter 

Pa un meter di 3 m3/ pa ora (capa- 
cidad na perdida di presion di 10 m): 
fls. 0.75 pa luna. 


Pa un meter di 5 m3/ pa ora (capa- 
ddad na perdida di presion di 1 Om): 
fls. 1.25 pa ora. 

Pa im meter di 7 m3/ paora (capaci- 
dad na perdida di presion di 10 m): 
fls. 1.75 pa luna. 

Den otro casonan, na unda meternan 
cu capacidadnan mas grandi ta ser 
usa, e huur ta ser calcula a base di 
20 °/o di e prijs di costo pa aña. 


II Qausula pa Combustible. 

1. E clausula pa combustible ta ser 
aplica, teniendo na cuanta articu- 
lo 3 di e ordenanza di tarifa, cada 
vez entrante Januari y Juli di cada 
anja, ariba e tarifanan stipula den A 
te cu I, cu excepcion sinembargo, 
di e suma di abono (vastrecht). 

2. E clausula pa combustible ta stipula: 
Pa cada fls. 1,- cu e prijs di combus- 
tible entrega na W.E.B. to subi of 
baha ariba fls. 193,- pa 1000 kg di 
azeta, e tarifanan di unidad ta ser 
subi of baha na razon di 0.01 pa m3 
di awa. 

Conoci p’ami, 

Secretario di Territorio Insular di Aruba 
AJ. Booi. 





Na yegada di e vueto inauguraI di 
Evergreen Airlines ariba 12 di October 
uitimo, for di Phiiadeiphia, e director pa 
desaroyo Caribense di Evergreen, Sr. 
Lioyd Tackiing, a presenta un obsequio 
na e diputado pa turismo, Sr. Daniei 
Leo. 

Na yegada di e vuelo inaugural di 
Evergreen Airline^ ariba 12 di 
October ultimo, Sr, Uoyd Tack- 
/ing di Evergreen ta presenta un 
obsequio di su compania na 
diputado Efrem de Kort, kende 
a forma parti di e delegacion di 
gobierno insular cu a ricibi e 
delegacion for di Philadelphia. 


PLAYA LINDA BEACH RESORT HOTEL TA 
PROYECTO Dl $20 MIYON PA ARUBA 



E projecto nobo di Playa Linda 
Beach Resort lo wordo construi na un 
costo di 20 miyon dollar ariba e pida 
terreno cu ya pa aproximadamente 
25 anja tawata e sitio di Basi Ruti 
Hotel y cu awor aki ta wordo usa door 
di Alfredo’s restaurant. E unico recuer- 
do di e actual Basi Rud cu lo keda ta 
un plaket indicando cu Princesa Julia- 
na, anteriormente reina di Hulanda, a 
hospeda den un kamber na e sitio aki 
tempo cu e hotel a wordo habri pa 
c-romer biaha. 

E accionista mayoritario den e pro- 
jecto nobo aki ta Aruba International 
Beach Qub N.V. 

E plannan arquitectonico di Playa 
Linda ta encera un hotel di varios 
piso cu landscaping profesionalmente 
diseña, y di un nivel halto di diseño y 
eficiencia. E complejo lo consisti di 3 
edificio, cada uno cu varios tipo di 
suites y diseño. Den su totahdad e com- 
plejo lo tin 150 camber tipo standard y 
34 tipo deluxe. 

E construccion cu lo wordo efectua 
den tres fase, lo encera un periodo di 
aproximadamente 36 luna. Construc- 
cion lo cuminsa na Maart 1981 cu e 
edificio pazuid lo cual ta Fase I. Fase 
II, cual ta edificio central lo cuminza 
na Januari 1982. Por ultimo, Fase III, 
cual ta e edificio panort, lo cuminza na 
Januari 1983. 



Esaki ta muestra di confiansa den e futuro di Aruba: un proyecto particular d! 20 
miyon dollar pa un hotel di 180 camber cu lo yama "Playa Linda Beach Resort". 
Construccion lo cuminsa na Maart 1981 ariba e sitio cu actuaimente ta Basi Ruti. 

Plan Yacacional tabata un exito 


Pa prome biaha den historia di nos 
hubentud cu un entrecambio vacacional 
a tuma lugar entre Aruba y un otro pais. 

Esaki a bira un realidad y un exito 
gracias na cooperacion di gobiemo in- 
sular di Amba y consulado di Venezuela 
y kendenan na nan tumo a haya coope- 
racion di e compania Ferry’s del Caribe. 

Mas di 400 muchanan Arubano a 
haya e oportunidad di por a bishita 
Estado Falcon, Venezuela y di Estado 
Falcon a bin 400 mucha Aruba. 

E plan aki por ser considera como un 
entercambio cultural, educativo, depor- 
tivo y tambe turistico. 


Pa hopi famianan ta imposibel pa 
permiti nan yiunan pa haci cualquier 
viahe durante nan vakantie, pero cu e 
idea aki, e gobiemo insular di Amba 
a duna oportunidad na 400 muchanan 
no solamente pa a pasa un siman pla- 
centero. pero alavez pa sinja algo acerca, 
cual lo contibui na nan educacion ge- 
neral. 

E comision organisador aki na Amba 
a reparti 3.600 formulario na schoolnan, 
na unda tin alumnonan di edad entre 12 
pa 16 anja. E muchanan a yena e for- 
mularionan cu nan nomber y otro infor- 


macionnan y despues nan mester a de- 
bolbe esaki firma door di mayoman. 

For di e formularionan aki, e comi- 
sion organisador a escohe e 400 mucha- 
nan, kendenan a tuma parti na e plan 
aki. 

E muchanan mester a paga solamente 
20 florin y estadia di nan tabata serca 
famianan Venezolano, mescos tabata e 
caso cu esnan cu a bin for di Venezuela. 

En total bao di e plan vacacional aki 
a bishita Amba mas di 1.200 Venezola- 
no, incluyendo mman y mayornan di e 
participantenan. 


GOBIERNO INSULAR TA TRAHANDO PA 
ARUBA ARIBA 20 PROYECTO PA 
MAS Dl 106MIYON FLORIN 


Ariba tur tereno gobiemo insular di 
Amba ta trahando y siguientemente 
ta ser publica tur e proyectonan, cual- 
nan ya a worde aproba y ta den e eje- 
cutacion of ainda mester worde ejecuta. 
E proyectonan aki ta: 

1. Expansion di e fabrica di awa. Ya 
caba ta cla 2 unidad di 4000m3. 
Mester worde instala ainda 2 unidad 
mas di 4000m3. 

Inversionnan total calcula ta di 31 
miyon florin. 

2. Transporte publico (Ambus). 

Compra di busnan, piezanan y tuma- 
mento over di W.E.T. ya caba a tuma 
lugar. Gobiemo di Amba ya caba a 
cuminsa traha ariba e siguiente fase, 
cual ta consisti di e edificio pa garage 
na Primavera, y e station central pa 
bus na Oranjestad. Ta ser calcula cu 
e gasto total lo bai ta di mas o menos 
2.90 miyon. 

3. Na aeropuerto lo worde construi un 
ediñcio di carga, cual lo bai tin un 
inversion calcula na 3,85 miyon flo- 
rin Antiyano. 

4. Containerhaven inclusivo constmc- 
cion di havenkantoor lo bai tin un 
inversion total di mas o menos 42,9 
miyon florin Antiyano. 

Esaki ta un di e proyectonan di mas 
grandi cu lo bai worde realisa den e 
anjanan cu ta bin. 


5. Mehoracion di distribucion di awa na 
Oranjestad y vecindario. Aki ta trata 
di instalacion di pipanan pa awa en- 
tre Kibaima y Eagle, cu e proyecto 
aki tin encera un costo di mas o 
menos 4,9 miyon florin Antiyano. 

6. Construccion di tanki di awa mas in- 
stalacion di pipa pa mehora presion 
di awa den e parti norte di Savaneta 
y vecindario. Tur cu un total di 2,3 
miyon florin Antiyano. 

7. Renovacion Centro di San Nicolas 
cu constmccion di e prome fase di 
e promenade. Cu esaki e Centro di 
San Nicolaas lo bira otro atraccion 
turisitico. E cantidad di placa en- 
volvi paprome fase ta di 1.180.000,- 
miyon florin Antiyano. 

8. Otro proyecto di hopi importancia 
pa nos turismo y cuido di nos mo- 
numentonan ta renovacion di 
Willem III-toren cu un costo total di 
150.000,- florin. 

9. Gobiemo a perciu-a pa haya yudansa 
financiero pa construi 3 edificio pa 
consulta na bienestar di Witgele 
Kruis. Esaki ta hiba cu ne un total 
di 307.072 florin Antiyano. 

10. Biblioteca publico pa mehor desa- 
royo di nos comunidad lo costa 
3.774.834 florin Antiyano. 

11. Otro centro di bario a keda apro- 
ba pa worde financia y esaki ta e 
centro di bario di Brazil, cual lo cos- 


ta 1.007.305,- miyon florin Antiya- 
no. 

12. Hotelvakschool, cual lo brinda opor- 
tunidad pa nos hendenan prepara nan 
mes mas mihor ariba tereno hotelero 
lo costa 7 miyon florin Antiyano. 

13. Buitendienstgebouw na bienestar di 
Telefoondienst, cual lo bai costa 
3.534.062 miyon florin Antiyano. 

14. Plan di desaroyo di aeropuerto ta 
worde studia y esaki ta costa 150 
mil florin Antiyano. 

15. Estudio pa planeamento na bienes- 
tar di nos turismo, cual estudio ta — 
costa 162,900 florin Antiyano. 

16. Ruimtelijke Ordening (ordenacion 
pa espacio) lo tin un costo total di 
198 mil florin Antiyano. 

17. Construccion di loods di gobiemo 
na Zona Libre, costando 890 mil 
florin Antiyano. 

18. Proyecto di siertegel, cual lo costa 
600 mil florin Antiyano. 

19. Marktsurvey pa turismo Europeo y 
esaki ta costa 50 mil florin Antiyano. 

20. Gobiemo lo laga yena e lama ban- 
da di Wilhelmina Park, y ainda e gas- 
tonan mester worde calcula. 


Cu e proyectonan aki gobiemo di 
Amba ta demostrando di ta traha na 
bienestar general di pueblo, creando 
asina mas empleo na Aruba. 






